**Datum: 09.06.2025. SAOPŠTENJE ZA MEDIJE**

**Prvi koraci u struci: Studentkinje Fakulteta političkih nauka Banja Luka na praksi u m:tel-u**

Studentkinje četvrte godine Fakulteta političkih nauka Univerziteta u Banjoj Luci, Fazila Hodžić i Ana Štrbac, uspješno su završile dvosedmičnu stručnu praksu u kompaniji m:tel.

Tokom boravka u m:tel-u, studentkinje su bile angažovane u okviru Službe za odnose s javnošću, gdje su imale priliku da se upoznaju s procesima planiranja i realizacije komunikacijskih aktivnosti jedne telekomunikacione kompanije. Učestvovale su u pripremi sadržaja za medije, osmišljavanju promotivnih aktivnosti, kao i u svakodnevnim zadacima koji se odnose na odnose s javnošću, internu i eksternu komunikaciju.

Mentor studentkinjama bio je Stefan Ličina, šef Službe za odnose s javnošću, koji je istakao važnost praktičnog iskustva za buduće komunikologe: „Ponosni smo što studentkinjama možemo pružiti prostor za učenje i razvoj u realnom poslovnom okruženju. Fazila i Ana su pokazale visok nivo profesionalnosti, radoznalosti i kreativnosti, zato sam siguran sam da će im iskustvo iz m:tel-a biti značajan korak ka uspješnoj karijeri u oblasti odnosa s javnošću.“

Kompanija m:tel kontinuirano pruža podršku obrazovanju i mladima, te nastavlja da gradi mostove između akademske zajednice i poslovnog svijeta kroz stručne prakse i saradnju s visokoškolskim ustanovama.

Ključne riječi: mtel, Fakultet političkih nauka, studentska praksa

Izvor fotografija: m:tel PR